
Text rozhodnutia
Súd: Krajský súd Bratislava Spisová značka: 5K/38/1998 Identifikačné číslo súdneho spisu: 1098898176 Dátum vydania rozhodnutia: 13. 04. 2015 Meno a priezvisko sudcu, VSÚ: JUDr. Lýdia Noskovičová ECLI: ECLI:SK:KSBA:2015:1098898176.2 Uznesenie Krajský súd v Bratislave v konkurznej veci úpadcu: Poľnohospodárske družstvo TERMO Beladice - Chrášťany, 951 75 Beladice, IČO: 17 638 542, s ustanoveným správcom konkurznej podstaty JUDr. Milanom Šulvom, advokátom, Hlučínska 1, 831 03 Bratislava, o návrhu na zrušenie konkurzu, takto r o z h o d o l : Súd z r u š u j e konkurz na majetok úpadcu: Poľnohospodárske družstvo TERMO Beladice - Chrášťany, 951 75 Beladice, IČO: 17 638 542, vyhlásený uznesením č. k. 5K 38/1998-69 zo dňa 31.03.1998, po splnení rozvrhového uznesenia. Súd z b a v u j e JUDr. Milana Šulvu, advokáta, Hlučínska 1, 831 03 Bratislava, funkcie správcu konkurznej podstaty. o d ô v o d n e n i e : Uznesením tunajšieho súdu č. k. 5K 38/1998-69 zo dňa 31.03.1998 bol vyhlásený konkurz na majetok dlžníka: Poľnohospodárske družstvo TERMO Beladice - Chrášťany, 951 75 Beladice, IČO: 17 638 542 a zároveň súd do funkcie správcu konkurznej podstaty ustanovil JUDr. Milana Šulvu, advokáta, Hlučínska 1, 831 03 Bratislava. Uznesením č. k. 5K 38/1998-777 zo dňa 22.10.2012 v spojení s opravným uznesením č. k. 5K 38/1998-812 zo dňa 12.11.2012 súd na návrh správcu konkurznej podstaty rozhodol o rozdelení finančných prostriedkov získaných speňažením konkurznej podstaty. Z konkurznej podstaty bol vylúčený v zmysle § 27 ods. 5 ZKV v znení platnom pre toto konanie nasledovný majetok úpadcu: 1/ stavby, zapísané na LV č. XXX, obec L., k. ú. Y. M. - hnojisko na parc. č. XXX/XX - žumpa na parc. č. XXX/XX 2/ stavby evidované v majetku úpadcu, nezapísané na liste vlastníctva - inv. č. 2958 - žumpa, rok zaradenia 1987 - inv. č. 2966 - aquaglobus, rok zaradenia 1987 - inv. č. 3360 - žumpa, rok zaradenia 1988 - inv. č. 5241 - žumpa, rok zaradenia 1991 - inv. č. 3023 - cesty poľné, rok zaradenia 1985 - inv. č. 3857 - odvodnenie, rok zaradenia 1984 - inv. č. 3037 - studňa kopaná, rok zaradenia 1952 - inv. č. 3867 - kanalizácia, rok zaradenia 1991 - inv. č. 3868 - rozvody vody, rok zaradenia 1991 - inv. č. 3869 - sekundárny rozvod vody, rok zaradenia 1991 - inv. č. 3346 - cesty, rok zaradenia 1987 - inv. č. 3694 - závlahy, rok zaradenia 1990 - inv. č. 3835 - prístupová cesta, rok zaradenia 1987 - inv. č. 6023 - vnútorné cesty, rok zaradenia 1961 - inv. č. 6024 - vnútorné cesty, rok zaradenia 1993 3/ podielové cenné papiere - Zeloprodukt, akciová spoločnosť v konkurze, Ivanka pri Nitre, počet akcií 1072 - AGROZDRAV, a.s. v likvidácii, Dudince, počet akcií 94. Podaním zo dňa 07.04.2015, doručenom súdu dňa 08.04.2015, správca konkurznej podstaty predložil súdu správu, ktorá obsahuje informáciu o zrealizovaní rozvrhového uznesenia, ktoré nadobudlo právoplatnosť dňa 18.02.2012. V zmysle § 44 ods. 1 písm. b) zák. č. 328/91 Zb. o konkurze a vyrovnaní v platnom znení, súd zruší konkurz, v ktorom nedošlo k potvrdeniu núteného vyrovnania, po splnení rozvrhového uznesenia a podľa ods. 4 citovaného ustanovenia, súd zbaví správcu funkcie. Keďže správca konkurznej podstaty preukázal splnenie rozvrhového uznesenia, v zmysle týchto ustanovení súd zrušil konkurz a správcu konkurznej podstaty zbavil funkcie. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní je potrebné uviesť okrem všeobecných náležitostí (§ 42 ods. 3 O.s.p. v nadväznosti na § 66e ods. 1 ZKV) v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 204 ods. 1 a § 205 ods. 1 a 2 O.s.p. v nadväznosti na § 66 ods. 1 ZKV). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV). Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu (§ 45 ods. 2 ZKV).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1098898176.2 (dáta aktuálne k 11. 11. 2026). Záväzné je znenie zverejnené súdom.




